open-index/open-wikipedia-markdown huggingface dataset:
Φρύνος

**Φρύνος** είναι η κοινή ονομασία για ορισμένα άνουρα αμφίβια, κυρίως της οικογένειας Bufonidae, που χαρακτηρίζονται από τραχύ, στεγνό δέρμα, κοντά πόδια και μεγάλα εξογκώματα πίσω από τα μάτια.  

Η διάκριση ανάμεσα σε βατράχους και φρύνους δεν είναι εμφανής στην επιστημονική ταξινόμηση. Φρύνοι υπάρχουν στις οικογένειες Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae και Microhylidae.

Στην Ελλάδα απαντώνται πέντε είδη φρύνων: ο κοινός φρύνος (*Bufo bufo*), ο πράσινος φρύνος (*Bufotes viridis*), ο πηλοβάτης (*Pelobates syriacus*), η κιτρινομπομπίνα (*Bombina variegata*) και η κοκκινομπομπίνα (*Bombina bombina*). 

## Παραπομπές


Κατηγορία:Άνουρα
Ερμίας ο Αταρνεύς

Ο **Ερμίας ο Αταρνεύς** ήταν Έλληνας φιλόσοφος του 4ου π.Χ. αιώνα και οπαδός της πλατωνικής θεωρίας. Ξεκίνησε ως ευνούχος δούλος του τραπεζίτη και τυράννου του Αταρνέος Ευβούλου, με καταγωγή από τη Βιθυνία. Αργότερα κέρδισε την ελευθερία του και κληρονόμησε την διοίκηση της Ατάρνειας.  Χάρη στην πολιτική του επεκτάθηκε και σε άλλες γειτονικές πόλεις όπως η Άσσος, στην Μικρά Ασία. 

## Η άνοδος και η πτώση
Μετά την απελευθέρωσή του από τον Εύβουλο εγκαταστάθηκε στην Αθήνα και μαθήτευσε δίπλα στον Πλάτωνα και έγινε στενός φίλος του Αριστοτέλη και του Ξενοκράτη τους οποίους και φιλοξένησε, όταν αυτοί γίνανε ανεπιθύμητοι στην Αθηνα. Αργότερα διαδέχθηκε τον τύραννο Εύβουλο (348 π.Χ.) με τον οποίον ένα διάστημα συγκυβέρνησε και στη συνέχεια τον κληρονόμησε. Έπειτα προσκάλεσε στην Άσσο τους παλιούς  συμμαθητές του Έραστο και Κορίσκο που τους ανέθεσε και τη διοίκηση. Αργότερα πρότεινε στο Φίλιππο τον Αριστοτέλη ως δάσκαλο του υιού του, Αλεξάνδρου. Ο Αριστοτέλης είχε παντρευτεί την ανηψιά και θετή του κόρη, την Πυθιάδα, έγραψε ένα αναθηματικό επίγραμμα για τον Ερμία χαραγμένο σε κενοτάφιο στους Δελφούς  και του αφιέρωσε έναν ύμνο στον οποίον επαινούσε την αρετή του, όπου τον κατέτασσε μεταξύ των ηρώων Ηρακλή, Αχιλλέα και Αίαντα, όπως αναφέρει για αυτό ο Διογένης Λαέρτιος.
 
Πριν ξεσπάσει κάποιος πόλεμος μεταξύ Μακεδόνων και Περσών, προνόησε και συνήψε συμμαχία με το Μακεδόνα βασιλιά. Ακριβώς γι' αυτόν το λόγο είχε τραγικό τέλος από τους Πέρσες, καθώς θανατώθηκε, αφού συνελήφθη δόλια από το στρατηγό Μέμνονα το 345 π.Χ., με σταυρικό θάνατο στα Σούσα. Παρέμεινε σιωπηλός στωικά, μόνο μιλώντας στον βασιλιά της Περσίας είπε μόνο μια φράση: «Πείτε στους φίλους μου και τους συντρόφους μου ότι δεν έχω κάνει κάτι ή αντίθετο προς τη φιλοσοφία.

## Ο Ύμνος προς τιμήν του Ερμία
Διογένης Λαέρτιος:

Ἀρετά, πολύμοχθε γένει βροτείῳ,
θυρα κάλλιστω βίῳ,
σᾶς χαιρει, παρθένε, ρομφαιας
καὶ θαρσεῖν ζαλωτὸς υπερ Ἑλλάδος πότμος
καὶ πόνους τλῆναι μαλεροὺς ἀκάμαντας·
τοῖον ἐπὶ φρένα βάλλεις
καρπὸν ἰσαθάνατον χρυσοῦ τε κρεῖσσον
καὶ γονέων μαλακαυγήτοιό θ' ὕπνου.
Σεῦ δ' ἕνεχ' οὑκ Διὸς Ἡρακλέης Λήδας τε κοῦροι
πόλλ' ἀνέτλασαν ἔργοις
σὰν ἀγρεύοντες δύναμιν.
Σοῖς δὲ πόθοις Ἀχιλεὺς Αἴας τ' Ἀΐδαο δόμους ἦλθον·
σᾶς δ' ἕνεκεν φιλίου μορφᾶς Ἀταρνέος
ἔντροφος ἀελίου χήρωσεν αὐγάς.
Τοιγὰρ ἀοίδιμος ἔργοις, ἀθάνατόν τε μιν αὐξήσουσι Μοῦσαι,
Μναμοσύνας θύγατρες, Διὸς ξενίου σέβας αὔξουσαι
Φιλίας τε γέρας βεβαίου.

## Σημειώσεις

## Παραπομπές


## Πηγές
* 

Κατηγορία:Αρχαίοι Έλληνες τύραννοι
Κατηγορία:Αρχαίοι Έλληνες φιλόσοφοι
Κατηγορία:Πλατωνικοί φιλόσοφοι
Κατηγορία:Βιθυνία
Κατηγορία:Ευνούχοι
Κατηγορία:Αριστοτέλης
Κατηγορία:Αρχαίοι Έλληνες σκλάβοι
Έραγκον (χαρακτήρας)

Ο **Έραγκον** (Eragon) είναι ο βασικός ήρωας της σειράς βιβλίων "Η Κληρονομιά" ("The Inheritance") του συγγραφέα Κρίστοφερ Παολίνι (Cristopher Paolini). Τα 4 βιβλία αφηγούνται την ιστορία του, καθώς ξεκινάει ως ένας νεαρός αγρότης, ο οποίος μια μέρα βρίσκει έναν πολύτιμο λίθο. Ο λίθος αυτός αποδεικνύεται ότι είναι αυγό δράκου. Ο Έραγκον, κρατώντας κρυφή την ύπαρξη του νεογέννητου δράκου του, τον μεγαλώνει, και μια μέρα ξεκινάει ένα ταξίδι στον κόσμο της Αλαγαισίας με τον δράκο του και τον παραμυθά Μπρομ. Σκοπός του είναι να εκδικηθεί για το φόνο του θείου του από την Αυτοκρατορία του Γκαλμπατόριξ. Στο ταξίδι του αποκτά πρωτόγνωρες εμπειρίες, γνωρίζει νέους τόπους και ανακαλύπτει τη φρίκη και την καταστροφή που προκαλεί ο δαιμονικός αυτοκράτορας εξαιτίας της δίψας του για δύναμη. Μετά το θάνατο του συντρόφου του, Μπρόμ, και την αποτυχία της αναζήτησης των δολοφόνων του θείου του, αποζητά καταφύγιο μαζί με το μυστηριώδη σωτήρα του, Μέρταγκ (Murtagh), στους επαναστάτες Βάρντεν (Varden). Προσχωρεί στις τάξεις τους και αγωνίζεται και αυτός ενάντια στην αυτοκρατορία. Δίπλα του θα σταθούν ο δράκος του {Η Σαφίρα}, το ξωτικό Άρυα (Arya), η αρχηγος των Βαρνετ, Ναουάντα καθώς και οι ελεύθεροι άνθρωποι και τα μαγικά πλάσματα της Αλαγαισίας.

## Συγγραφέας
Ο Christopher Paolini έγραψε το πρώτο βιβλίο της σειράς σε ηλικία μόλις 15 ετών. Πηγή έμπνευσης του για τη δημιουργία του φανταστικού κόσμου της Αλαγαισίας υπήρξε η περιοχή κατοικίας του στην "Κοιλάδα του Παραδείσου" στη Μοντάνα. Στην επιτυχία του αυτή συνέβαλαν και οι γονείς του, οι οποίοι είναι συγγραφείς και εκδότες βιβλίων, μεταξύ άλλων και του γιου τους.

## Προσαρμογές
Από το πρώτο βιβλίο της σειράς με τίτλο Έραγκον πήραν το όνομα και την πλοκή τους το το βιντεοπαιχνίδι Έραγκον και η ομώνυμη  ταινία.

## Βιβλιογραφία
Έραγκον {Αύγουστος 26, 2003},
Πρωτότοκος {Άυγουστος 23, 2005},
Μπρίσινγκρ {Οκτώβριος 13, 2009},

## Εξωτερικοί Σύνδεσμοι
http://en.wikipedia.org/wiki/Christopher_Paolini

Κατηγορία:Λογοτεχνικοί χαρακτήρες
Αισχρηίς

Σύμφωνα με την Ελληνική Μυθολογία η **Αισχρηίς** ήταν μία από τις 50 κόρες του Θεσπίου, τις λεγόμενες Θεσπιάδες, τις οποίες παντρεύτηκε εκ περιτροπής ο Ηρακλής, χωρίς να το γνωρίζει. Από τους πάνω από 50 γιους που απέκτησε από αυτές, ο Λευκώνης ήταν γιος της Αισχρηίδας.

Είναι έκδηλη η σκοπιμότητα του μύθου αυτού σχετικά τη γενεαλογία των Ηρακλειδών και ειδικότερα ως προς την προσπάθεια ευρύτερης αναγνώρισης του τόπου καταγωγής των. Χαρακτηριστικότερο του μύθου αυτού είναι ότι από τις Θεσπιάδες ο Ηρακλής απέκτησε μόνο γιους.

* Τον μύθο αυτό αναφέρει ο μυθογράφος Απολλόδωρος ο Αθηναίος (11.8)

## Πηγές
* "Μεγάλη Ελληνική Εγκυκλοπαίδεια", τομ.Β΄, σελ.870

Κατηγορία:Θεσπιάδες
Κατηγορία:Πρόσωπα της ελληνικής μυθολογίας
Ease on Down the Road

Το **Ease on Down the Road** είναι τραγούδι από το *[[The Wiz]]*, με αρχικούς εκτελεστές την Στέφανι Μίλς και Χίντον Μπάττλ. Επίσης κυκλοφόρησε ως ντουέτο το 1978, από τη Νταϊάνα Ρος και τον Μάικλ Τζάκσον.

Το ντουέτο του 1978 κυκλοφόρησε ως θέμα της ταινίας *The Wiz* (προσαρμογή του *[[The Wonderful Wizard of Oz]]*), και είχε ως παραγωγό τον Κούνσι Τζόουνς. Στο τραγούδι, η Dorothy (Ντόροθι, Νταϊάνα Ρος) και ο Scarecrow (Σκέαρκρόου, Μάικλ Τζάκσον) χορεύουν στο Yellow Brick Road και λένε στον άλλο λέξεις ενθάρρυνσης.

Το *Ease on Down the Road* εκτελέστηκε 4 φορές στη ταινία *The Wiz*: μια φορά από τη Dorothy (Ντόροθι) και τον Scarecrow (Σκέαρκρόου), μια φορά από τον καθένα και μια φορά από τον Tin Man (Τιν Μάν, Νίψεϊ Ρούσσελ), μια φορά από τους 3 και τον Cowardly Lion (Κόβαρντλι Λάιον, Τεντ Ρος), και τελικά στο τέλος. Στην έκδοση του άλμπουμ ο Τζάκσον και η Ρος τραγουδούν ξεχωριστά. Η ηχογράφηση ήταν η πρώτη συνεργασία του Τζάκσον με τον Τζόουνς, ο οποίος ήταν παραγωγός του κατά τα τέλη της δεκαετίας του 1970 και της δεκαετίας του 1980.

Το 1980, ο Τζάκσον ήταν guest (επισκέπτης) στο *Kraft Salutes Disneyland's 25th Anniversary* και, μαζί με τους χαρακτήρες της Disney (Mickey Mouse (Μίκι Μάους), The Seven Dwarfs, Donald Duck (Ντόναλντ Ντάκ), Minnie Mouse (Μίννι Μάους), Chip 'n' Dale, Pluto, Winnie the Pooh (Γουίνι), The Three Little Pigs (3 Μικρά Γουρουνάκια) και Goofy (Γκούφι)), εκτέλεσε το τραγούδι σε medley με το τραγούδι της Disney, *When You Wish Upon a Star*. 

Αυτό επίσης έδωσε στον Τζάκσον την πρώτη υποψηφιότητα του για Grammy Award (οι προηγούμενες ήταν με το συγκρότημα The Jacksons) στη κατηγορία  Best R&B Performance by a Duo or Group with Vocal το 1979.

Κυκλοφορώντας ως single από τη MCA Records το καλοκαίρι του 1978, το τραγούδι δεν κατάφερε να λάβει θέση στο U.S. Top 40, καθώς έλαβε τη 41η θέση στο Billboard Hot 100. Έφθασε στη 17η θέση στο *Billboard* Hot Soul Singles το ίδιο έτος.

Το τραγούδι ήταν number-one disco hit για περίπου 5 εβδομάδες σε μια ηχογράφηση από το disco studio group Consumer Rapport. Η έκδοση του Consumer Rapport έφθασε στη 19η θέση στο *Billboard* Soul Singles chart και στη 42η θέση στο Hot 100.

## Τσαρτ

## Λαϊκός πολιτισμός

Η Τζέννα Μαρόνεϊ εκτέλεσε το τραγούδι στο επεισόδιο *[[Believe in the Stars]]* (2008) στο κωμικό πρόγραμμα *[[30 Rock]]*.

## Παραπομπές


Κατηγορία:Τραγούδια του Μάικλ Τζάκσον
Κατηγορία:Singles του 1975
Κατηγορία:Τραγούδια του 1975
Κατηγορία:Singles του 1978
Κατηγορία:Disco τραγούδια
Κατηγορία:Τραγούδια γραμμένα για ταινίες
Χάρης ο Λίνδιος

thumb|right|240px|Αναπαράσταση του Κολοσσού της Ρόδου
Ο **Χάρης ο Λίνδιος** (*γεν. του Χάρητ-ος*), ο οποίος μεγαλούργησε στα 280 π.Χ., ήταν Αρχαίος Έλληνας γλύπτης γεννημένος στη Ρόδο και μαθητής και επιστήθιος φίλος του Λύσιππου . Κατασκεύασε τον Κολοσσό της Ρόδου το 282 π.Χ., ένα τεράστιο μπρούτζινο άγαλμα του Θεού Ήλιου που ήταν και ο προστάτης θεός του νησιού . Το άγαλμα κατασκευάστηκε για να τιμήσει τη νίκη των Ροδίων κατά των Μακεδόνων εισβολέων του 305 π.Χ. από τον Δημήτριο Α’, γιο του Αντίγονου (στρατηγού του Μέγα Αλέξανδρου). Στον Χάρητα αποδίδεται επίσης μια κολοσσιαία κεφαλή-άγαλμα που μεταφέρθηκε στηΡώμη και τοποθετήθηκε από τον Λεντούλο Σπίνθηρα στο Λόφο του Καπιτωλίου το 57 π.Χ. . 

Το μεγάλο του έργο, ο Κολοσσός της Ρόδου, ήταν ένα από τα Επτά θαύματα του αρχαίου κόσμου, αλλά καταστράφηκε από το σεισμό του 226 π.Χ.  . Λέγεται πως ο Χάρης δεν έζησε για να δει τον Κολοσσό τελειωμένο. Υπάρχουν αρκετοί θρύλοι που λένε πως αυτοκτόνησε. Ένας από αυτούς φέρει τον Χάρητα να έχει μόλις ολοκληρώσει το έργο όταν κάποιος του υποδεικνύει ένα μικρό σφάλμα στην κατασκευή. Ο Χάρης ένοιωσε τέτοια ντροπή που έδωσε τέλος στη ζωή του. Σε μια άλλη εκδοχή, οι Ρόδιοι ρώτησαν τον Χάρητα πόσα χρήματα θα ζητούσε για ένα άγαλμα ύψους 50 μ. Όταν τους αποκρίθηκε, αυτοί τον ρώτησαν πόσο θα ήθελε για ένα άλλο άγαλμα διπλάσιου μεγέθους, και αυτός είπε τα διπλάσια. Οι Ρόδιοι του παραχώρησαν το έργο, αλλά ο Χάρης δεν είχε υπολογίσει πως διπλάσιο μέγεθος ουσιαστικά σήμαινε οκταπλάσιο όγκο υλικών. Το γεγονός αυτό τον οδήγησε στη χρεοκοπία και τελικά στην αυτοκτονία . Ο Κολοσσός μάλλον ολοκληρώθηκε από τον Λάχη τον Λίνδιο . 

Ένας δρόμος στο κέντρο των Αθηνών, στο Κολωνάκι (πιο γνωστό είναι το πεζοδρομημένο τμήμα του, μεταξύ Πλουτάρχου και Σπευσίππου), φέρει το όνομα του γλύπτη.  

## Επιρροή στις τέχνες
Το βιβλίο του Αμερικανού συγγραφέα επιστημονικής φαντασίας  L. Sprague de Camp «Ο μπρούτζινος βασιλιάς της Ρόδου» είναι γραμμένο ως αυτοβιογραφία του Χάρητος και περιλαμβάνει τις αναμνήσεις του γλύπτη από την πολιορκία της Ρόδου και την κατασκευή του Κολοσσού. 
## Παραπομπές


Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Κατηγορία:Αρχαίοι Ρόδιοι
Σοφία Κόπολα

Η **Σοφία Καρμίνα Κόπολα** (αγγλ.:*Sofia Carmina Coppola*), (γενν. 14 Μαΐου 1971) είναι Αμερικανίδα σκηνοθέτης, σεναριογράφος, παραγωγός και ηθοποιός, κόρη του διάσημου σκηνοθέτη Φράνσις Φορντ Κόπολα.

## Προσωπική Ζωή
Από το 1999 έως το 2003 ήταν παντρεμένη με τον σκηνοθέτη Σπάικι Τζοντζ. Σήμερα ζει στο Παρίσι με τον δεύτερο σύζυγό της Τομά Μαρς, τραγουδιστή του γαλλικού συγκροτήματος Phoenix, με τον οποίον έχει αποκτήσει δύο κόρες - την Ρόμι και την Κόσιμα.

## Φιλμογραφία
### Σκηνοθέτης
#### Ταινίες
**[[Αυτόχειρες παρθένοι (ταινία)|Αυτόχειρες παρθένοι]]* (1999)
**[[Χαμένοι στη μετάφραση (ταινία)|Χαμένοι στην μετάφραση]]* (2003)
**[https://en.m.wikipedia.org/wiki/Marie_Antoinette_(2006_film) Μαρία Αντουανέτα]* (2006)
**[[Γλαφυρά Μαγνησίας|Κάπου]]* (2010)
**[[Οι ύποπτοι φορούσαν γόβες]]* (2013)
**[[Η αποπλάνηση]]* (2017)
*[Priscilla](https://en.m.wikipedia.org/wiki/Priscilla_(film)) (2023)

#### Ταινίες μικρού μήκους
**[[Lick the Star]]* (1998)

### Ηθοποιός
#### Ταινίες

## Παραπομπές


Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Όσκαρ Καλύτερου Πρωτότυπου Σεναρίου
Κατηγορία:Αμερικανίδες ηθοποιοί κινηματογράφου
Κατηγορία:Οικογένεια Κόπολα
Τζουλιάνο Μερ Καμίς

Ο **Τζουλιάνο Μερ Καμίς** (15 Μαΐου 1958 - 4 Απριλίου 2011) ήταν Ισραηλινός/Παλαιστίνιος ηθοποιός, σκηνοθέτης και ακτιβιστής. Δολοφονήθηκε στις 4 Απριλίου του 2011 στην πόλη Τζενίν στην Παλαιστίνη.

Σε μια συνέντευξή του στο Ραδιόφωνο του Ισραηλιτικού Στρατού (Israel Army Radio), το 2009, ο Μερ Καμίς είχε δηλώσει: «*Είμαι εκατό τοις εκατό Παλαιστίνιος και εκατό τοις εκατό Ισραηλινός*».

Ο Μερ Καμίς γεννήθηκε στην Ναζαρέτ στις 29 Μαΐου του 1958. Πατέρας του ο Αραβοϊσραηλινός διανοούμενος και ένας από τους ηγέτες του Κομμουνιστικού Κόμματος του Ισραήλ, τη δεκαετία του 50, ο Saliba Khamis και μητέρα του η Ισραηλινή Arna Mer. Είχε υπηρετήσει στον ισραηλινό στρατό (Israeli Defense Forces) στην ταξιαρχία Αλεξιπτωτιστών (Paratroopers Brigade).

## Παραπομπές


## Εξωτερικοί σύνδεσμοι
* «Τζουλιάνο Μερ Καμίς: Πέθανε για το θέατρο και την ελευθερία», άρθρο στην εφημερίδα «Η Αυγή», 12 Απριλίου 2011.
* Juliano Mer-Khamis, πληροφορίες στον ιστότοπο της IMDb. 
* Φωτογραφικό υλικό, στο περιοδικό LIFE.

Κατηγορία:Ισραηλινοί ηθοποιοί
Κατηγορία:Ισραηλινοί ακτιβιστές
Κατηγορία:Παλαιστίνιοι ηθοποιοί
Κατηγορία:Παλαιστίνιοι ακτιβιστές
Κατηγορία:Δολοφονημένοι ακτιβιστές
Κατηγορία:Ισραηλινοί σκηνοθέτες κινηματογράφου
Giovanni da Verrazzano (αντιτορπιλικό)

Το Αντιτορπιλικό **Τζοβάνι ντα Βερρατσάνο** ήταν πολεμικό πλοίο του Ιταλικού Βασιλικού Ναυτικού, ένα από τα δώδεκα αδελφά πλοία, της πρωτοποριακής τότε κλάσης "Θαλασσοπόρος" (Ναβιγκατόρι). Τα πλοία αυτά έφεραν ονομασίες Ιταλών θαλασσοπόρων, εξ ου και η ονομασία της κλάσης τους, τα οποία έλαβαν μέρος στη περίοδο του Β' Π.Π., που όμως μετά τη λήξη του μόνο ένα είχε επιζήσει εκ των καταστροφών.

## Ναυπηγικά χαρακτηριστικά
Το Α/Τ  Τζοβάνι ντα Βερρατσάνο ναυπηγήθηκε στα  ναυπηγεία του Φιούμε την περίοδο  1928-1929 και εντάχθηκε στη δύναμη του ιταλικού βασιλικού ναυτικού στις 30 Νοεμβρίου του 1930. Το όνομά του δόθηκε προς τιμή του Ιταλού θαλασσοπόρου Τζοβάνι ντα Βερατσάνο. Είχε μήκος ολικό 107 μ., πλάτος μέγιστο 10,2 μ και βύθισμα 3,5 μ., ήταν εκτοπίσματος 1900 τόνων (άφορτο πυρομαχικών, καυσίμων κ.λπ.) και πλήρους φόρτου 2.650 τόνων. Ήταν διπλέλικο (δύο μηχανές) έφερε 4 λέβητες με συνολική ιπποδύναμη μηχανής 50.000 ίππων, προσδίδοντας υπηρεσιακή ταχύτητα περί τους 38 κόμβους.

Έφερε δύο καπνοδόχους, μία ακριβώς πρύμνηθεν της γέφυρας του πλοίου, στο μεσόστεγο, και τη δεύτερη στο επίστεγο, επίσης έφερε δεξαμενή καυσίμου 630 τόνων μαζούτ. Είχε σχεδόν κάθετη πλώρη και πρύμνη καταδρομικού, ενώ το μεσόστεγο και το πρόστεγο ήταν στο αυτό υπερυψωμένο κατάστρωμα έναντι του πρυμναίου.

## Οπλισμός
Ο οπλισμός του πλοίου περιελάμβανε τρεις δίδυμους πύργους πυροβόλων των 120 χιλ. (4,7 ιντσών) εγκατεστημένων κατά το διάμηκες, ανά ένας, στο πρόστεγο, το μεσόστεγο  και το επίστεγο, ένα δίδυμο αντιαεροπορικό πυροβόλο των 40 χιλ., τύπου πομ-πομ, ακριβώς πρύμνηθεν της 2ης καπνοδόχου, 8 πολυβόλα των 13 χιλ. και 6 τορπιλοσωλήνες  των 21 ιτσών. Στον εξαιρετικό οπλισμό του περιελάμβανε επίσης και ένα μεγάλο αριθμό ναρκών θαλάσσης και βομβών βυθού.

## Πλήρωμα
Ο συνολικός αριθμός του πληρώματος αξιωματικοί, υπαξιωματικοί και ναύτες αριθμούσαν 225 άνδρες

## Επιχειρήσεις – απώλεια
Με την έναρξη των πολεμικών επιχειρήσεων στο Β’ Π.Π. συμμετείχε ενεργά κυρίως σε νηοπομπές και διάφορες αποστολές προς την Αφρική. Παραμένει άγνωστο αν συμμετείχε σε ναρκοθέτηση ελληνικών θαλασσών, τόσο του Ιονίου όσο και του Αιγαίου, ή στην εισβολή του ιταλικού στρατού στην Αλβανία.

Στις 19 Οκτωβρίου του 1942 πλέοντας στη περιοχή παρά τη νησίδα Λαμπηδούσα, (μεταξύ Σικελίας - Τυνησίας), μετά από εύστοχη επίθεση τορπίλης που δέχθηκε από το βρετανικό υποβρύχιο "Ακατάβλητος", ("Unbending"), βυθίστηκε μέσα σε ελάχιστο χρόνο. Άγνωστος αριθμός των απωλειών των μελών του πληρώματος.

## Εξωτερικοί σύνδεσμοι
* 

Κατηγορία:Αντιτορπιλικά κλάσης Navigatori
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ερμίας (αποσαφήνιση)

Το λήμμα **Ερμίας** μπορεί να σχετίζεται με κάποιο από τα παρακάτω πρόσωπα:

* Ερμίας ο Αταρνεύς, πλατωνικός φιλόσοφος (4ος αιώνας π.Χ.).
* Ερμίας (υπουργός), από την Καρία, ευνοούμενος και υπουργός του Σέλευκου Γ' του Κεραυνού (3ος αιώνας π.Χ.).

Άλλοι με παραπλήσια ορθογραφία: Ερμείας

Κατηγορία:Αποσαφηνίσεις ονομάτων
Γιάννης Μήτσης

Ο **Γιάννης Μήτσης** (Ιωάννινα, 25 Αυγούστου 1963) είναι Έλληνας τραγουδιστής, στιχουργός και μουσικός.

## Βιογραφικό
Κατάγεται από τη Ήπειρο. Γεννήθηκε το 1963, στη Κρυόβρυση Ζαγοροχωρίων, από τον Ευταξία και την Μαγδαληνή. Από μικρό τον τράβηξε ο ήχος, το τραγούδι, τα όργανα και η μουσική. Σε νεαρή ηλικία μετακομίζει μαζί με την οικογένεια του στα Ιωάννινα όπου ξεκίνησε να μαθαίνει κιθάρα στο δημοτικό ωδείο. Σε ηλικία 15 χρονών και ανυπομονώντας να κάνει τα πρώτα του βήματα, παρατάει το ωδείο και φτιάχνει ένα συγκρότημα ονόματι "Gold Fingers". Στη συνέχεια εμφανίζεται ως ντράμερ στο συγκρότημα «Κεφάλαιο 24» με το οποίο ηχογράφησε την πρώτη του δισκογραφική δουλειά το 1995 το άλμπουμ «Το ευρετήριο των συμπτώσεων».

Το 1982, όντας πλέον 20 χρονών, φεύγει για το Παρίσι όπου θα βρεθεί στα μουσικά σχολεία της Γαλλίας. Εκεί θα σπουδάσει εθνομουσικολογία και θα παρακολουθήσει μαθήματα στο Ecole Normal και το I.A.C.P. Παράλληλα θα συνεργαστεί με διάφορα σχήματα και θα γράψει και μουσική για ταινίες μικρού μήκους, ντοκιμαντέρ, θεατρικά έργα και κουκλοθέατρο. Επίσης, στο Παρίσι θα γνωριστεί με τον Παύλο Παυλίδη, με τον οποίο θα συζήσουν αρκετό καιρό πριν ο τελευταίος εγκαταλείψει το Παρίσι για να επιστρέψει στην Ελλάδα και να δημιουργήσει το συγκρότημα «Ξύλινα Σπαθιά». Έπειτα από 9 χρόνια, επιστρέφει από το Παρίσι και με το «Κεφάλαιο 24» ηχογραφούν το δεύτερο δίσκο του συγκροτήματος με τίτλο «Το ευρετήριο των συμπτώσεων».

Από το 1996 ζει και εργάζεται στη Θεσσαλονίκη. Το 1997 κυκλοφόρησε τον πρώτο προσωπικό του δίσκο με τίτλο «Συνεχές Ωράριον». Από τη χρονιά εκείνη είναι μέλος των «Ξύλινων Σπαθιών» ως ντράμερ, συμμετέχοντας σε όλες τις συναυλίες του συγκροτήματος στην Ελλάδα και στο εξωτερικό. Ηχογράφησαν μαζί τα άλμπουμ «Τροφή για τα θηρία» και «Ένας κύκλος στον αέρα». Τον Ιούνιο του 2004 κυκλοφόρησε ο δεύτερος προσωπικός του δίσκος με τίτλο «Κι έτσι χωρίς να βιάζομαι».

Το 2008, μαζί με τον Κώστα Φασουλά έγραψαν δύο τραγούδια στον δίσκο της Ελευθερίας Αρβανιτάκη που κυκλοφόρησε με τίτλο «Και τα μάτια κι η καρδιά». Η τελευταία του δισκογραφική δουλειά φέρει τον τίτλο «Η μόνη αλήθεια είναι ο δρόμος» και αποτελείται από 11 τραγούδια των οποίων τους στίχους έχει γράψει ο ίδιος και ο Κώστας Φασουλάς. Στον δίσκο συμμετέχει η Ελευθερία Αρβανιτάκη.

## Παραπομπές


Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 06/2012
Κατηγορία:Μουσική-επέκταση
Μητροπολιτικά δίκτυα

μικρογραφία|Σχεδιάγραμμα ενός τυπικού μητροπολιτικού δικτύου υπολογιστών (ΜΑΝ).
Ένα **μητροπολιτικό δίκτυο** (**metropolitan area network** ή **MAN**) είναι ένα δίκτυο υπολογιστών που συνήθως καλύπτει μια πόλη ή μια πανεπιστημιούπολη. Ένα MAN συνήθως συνδέει μεταξύ τους τοπικά δίκτυα υπολογιστών (LANs) χρησιμοποιώντας ένα δίκτυο κορμού (backbone technology) υψηλού εύρους ζώνης, όπως οι οπτικές ίνες και παρέχει διασυνδέσεις προς δίκτυα ευρείας περιοχής ή το Διαδίκτυο.

Το πρότυπο IEEE 802-2002 περιγράφει ένα MAN ως εξής:

Οι συγγραφείς του *Management Information Systems: Managing the Digital Firm 10th ed.*, Kenneth C. Laudon και Jane P. Laudon (2001), ορίζουν ένα μητροπολιτικό δίκτυο ως εξής:

Μπορούν επίσης να χρησιμοποιηθούν στην καλωδιακή τηλεόραση.

## Υλοποίηση
Κάποιες τεχνολογίες που χρησιμοποιούνται στα μητροπολιτικά δίκτυα είναι ο Ασύγχρονος Τρόπος Μεταφοράς (Asynchronous Transfer Mode ή ATM), η Κατανεμημένη Οπτική Διεπαφή Δεδομένων (FDDI) και η Επιλεγόμενη Υπηρεσία Δεδομένων πολλών Megabit (SMDS). Στις περισσότερες περιοχές οι τεχνολογίες αυτές σταδιακά αντικαθιστούνται από συνδέσεις βασισμένες στο Ethernet (όπως το Metro Ethernet). Οι συνδέσεις των MAN ανάμεσα στα τοπικά δίκτυα μπορούν να υλοποιηθούν χωρίς καλώδια, με τη χρήση μικροκυμάτων, ραδιομετάδοσης ή υπέρυθρου λέιζερ. Οι περισσότερες εταιρείες νοικιάζουν κυκλώματα από τηλεπικοινωνιακούς φορείς, λόγω του σημαντικού κόστους της τοποθέτησης καλωδίωσης μεγάλου μήκους.

Η Διπλή Αρτηρία Κατανεμημένης Ουράς (Distributed Queue Dual Bus ή DQDB), είναι το πρότυπο μητροπολιτικού δικτύου για επικοινωνίες δεδομένων και ορίζεται στο πρότυπο IEEE 802.6. Χρησιμοποιώντας το DQDB, τα δίκτυα μπορούν να φτάσουν τα 30 χιλιόμετρα σε μήκος και να λειτουργούν σε ταχύτητες μεταξύ 34 και 155 Mbit/s.

Πολλά σημαντικά δίκτυα άρχισαν σαν MAN, όπως τα Internet peering points MAE-West και MAE-East, και το δίκτυο πολυμέσων Sohonet.

## Δείτε επίσης
* Δίκτυο ευρείας περιοχής

## Παραπομπές


Κατηγορία:Δίκτυα υπολογιστών
Φ.Α.Ο. Ομόνοια Ναυπάκτου

Ο **Φιλαθλητικός Όμιλος Ναυπάκτου η Ομόνοια** είναι αθλητικός σύλλογος με έδρα τη Ναύπακτο. Ιδρύθηκε το 1984 αλλά σταδιακά παρήκμασε και ανέστειλε την λειτουργία του. Από το 2003 ξεκίνησε μια καινούρια πορεία με την επανίδρυση τμημάτων. Διατηρεί τμήματα πετοσφαίρισης, καλαθοσφαίρισης, μπιτς βόλεϊ, αντισφαίρισης και μπιτς τένις. Στο παρελθόν είχε τμήματα ποδοσφαίρου, σκάκι,επιτραπέζιας αντισφαίρισης, στίβου,ορειβασίας.

## Πετοσφαίριση
Το τμήμα δημιουργήθηκε το 1986 από τον καθηγητή Νίκο Μάρκο. Ακολούθησε το γυναικείο τμήμα και οι υποδομές και για τα δυο τμήματα. Από το 2003 τα τμήματα του συλλόγου επανιδρύθηκαν. Συμμετείχαν αρχικά στις διοργανώσεις ΕΣΠΕΔΕ και εν συνεχεία στις διοργανώσεις της ΕΣΠΕΠ. Υπάρχουν τμήματα ανδρών, γυναικών, εφήβων, παίδων, παμπαίδων, κορασίδων, παγκορασίδων και ακαδημιών.

## Καλαθοσφαίριση
Το τμήμα ιδρύθηκε το 1984. Την ίδια εποχή δημιουργήθηκαν και τμήματα υποδομών. Κατά τη δεκαετία του 1990 πρωταγωνίστησε στην Γ εθνική.  Αργότερα παρεχώρησε το δικαίωμα συμμετοχής στην Γ εθνική σε άλλο σύλλογο και διαλύθηκε. Το τμήμα επανασυστάθηκε τον Σεπτέμβριο του 2010 από τον Κώστα Παπούλια. Συμμετέχει στις διοργανώσεις της ΕΣΚΑΒΔΕ. Το τμήμα διατηρεί ακαδημίες στην Ναύπακτο.

## Μπιτς βόλεϊ
Το τμήμα ιδρύθηκε το 2005. Διοργανώνει διάφορα τουρνουά σε εγκαταστάσεις στην παραλία της πόλης. Το 2011 έκανε για 6η χρονιά τουρνούα για άνδρες γυναίκες και για 2η για άνδρες γυναίκες που δεν είναι αθλητές πετοσφαίρισης.Ακόμα έγινε τουρνουά μικτών ομάδων (3η χρονιά), 3on3 (3η χρονιά).Το 2010 ξεκίνησε αγωνιστικό τμήμα εκμάθησης και το 2011 τμήμα εκμάθησης αρχαρίων (ενηλίκων-παίδων). Κάθε καλοκαίρι από την ίδρυση του τμήματος υπάρχουν τουρνουά.

## Αντισφαίριση
Το τμήμα λειτούργησε το 2013. Ασχολείται με την καλλιέργεια του αθλήματος με τμήματα εκμάθησης σε παιδιά, αρχάριους και ενήλικες.

## Μπιτς τένις
Ο σύλλογος παρουσίασε στην πόλη το άθλημα το 2013. Το 2014 διοργάνωσε το πρώτο τουρνουά. Τουρνουά διεξάγονται κάθε καλοκαίρι.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Αιτωλοακαρνανίας
Κατηγορία:Ιδρύσεις αθλητικών συλλόγων το 1984
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1984
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1984
Κατηγορία:Σωματεία Ε.Σ.ΚΑ.Β.Δ.Ε.
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Π.
Κατηγορία:Ελληνικοί σύλλογοι στίβου
Βαλτοτόπι Σερρών

*Για συνώνυμο οικισμό δείτε το λήμμα: [[Βαλτοτόπι Κιλκίς]]*

Το **Βαλτοτόπι Σερρών** είναι πεδινό χωριό της Περιφερειακής Ενότητας Σερρών με υψόμετρο 14 μέτρα.

## Γεωγραφία - Ιστορία
Το Βαλτοτόπι βρίσκεται νοτιοανατολικά από την πόλη των Σερρών σε απόσταση απέχει 15 χιλιόμετρα από αυτήν. Ανήκει στον δήμο Εμμανουήλ Παπά και έχει πληθυσμό 846 κατοίκους, σύμφωνα με την απογραφή του 2011****. Η παλιά του ονομασία μέχρι το 1926 είναι *Μπεϊλίκ Μαχαλέ* και έτσι αναφέρεται επίσημα το 1920 στο ΦΕΚ 2Α - 04/01/1920 να προσαρτάται στην τότε κοινότητα Γενή Μαχαλά (Πεπονιάς). Το 1922 στο χωριό εγκαταστάθηκαν πρόσφυγες από τα Μάλγαρα της Ανατολικής Θράκης.

Το τριήμερο 16 με 18 Ιουλίου πραγματοποιούνται εκδηλώσεις στην πλατεία του χωριού προς τιμήν της Αγίας Μαρίνης, καθώς και στην γιορτή του Αγίου Γεωργίου: εκείνη τη μέρα ο πολιτιστικός σύλλογος διοργανώνει το "κουρμπάνι", όπου όλο το χωριό μαζεύεται στην πλατεία και παρακολουθεί τους παραδοσιακούς χορούς. Το κουρμπάνι είναι ένα ζώο που ψήνεται από τον πολιτιστικό σύλλογο του χωριού και δίνεται στην εκκλησία. Η εκκλησία με τη σειρά της το μοιράζει πρώτα στους φτωχούς και ότι μείνει στους κατοίκους του χωριού. Έπειτα ακολουθούν παραδοσιακοί χοροί από τον πολιτιστικό σύλλογο.

## Προσωπικότητες
; Γεννήθηκαν στο Βαλτοτόπι
* Σταύρος Γκατζηλάκης, Έλληνας διεθνής ποδοσφαιριστής

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Θυμός

Ο **θυμός** είναι ένα έντονο συναίσθημα πάθους, προκαλούμενο συνήθως από κάποια ταραχή, προσβολή ή άρνηση. Ως αποτέλεσμα μπορεί να είναι η αντεκδίκηση (που μπορεί να καταλήξει σε κάτι μοιραίο) ή η σιωπή. Γενικά οι συνέπειες που μπορεί να υπάρχουν είναι ψυχικές (όπως οι ενοχές) ή σωματικές (όπως ένα καρδιακό επεισόδιο).

Το κίνητρο του θυμού είναι η αίσθηση του κινδύνου. Η αίσθηση αυτή δεν προέρχεται τόσο από την απειλή κατά της σωματικής ακεραιότητας, όσο από μια συμβολική απειλή της αυτοεκτίμησης ή της αξιοπρέπειας του ανθρώπου. Μια προσβολή, ένας «άδικος» ή βίαιος εκφοβισμός, ο εξευτελισμός, η απογοήτευση από τη μη επίτευξη σημαντικών στόχων, ξεκινούν συνήθως τη διαδικασία του θυμού. Η κατάσταση αυτής της συναισθηματικής εγρήγορσης, οφειλόμενης σε ένα τέτοιο γεγονός, η οποία είναι και η βάση για όλο και μεγαλύτερη αντίδραση σε ανάλογα ερεθίσματα, μπορεί να διαρκέσει για ώρες ή και ημέρες.

## Παραπομπές



## Βιβλιογραφία

* 

Κατηγορία:Συναισθήματα
Κατηγορία:Αμαρτία
New Line Cinema

Η **New Line Productions, Inc.** (με εμπορική επωνυμία ** New Line Cinema**) είναι αμερικανική εταιρεία παραγωγής κινηματογραφικών ταινιών (στούντιο), η οποία ανήκει στον όμιλο της Time Warner. Ιδρύθηκε το 1967 από τους Robert Shaye και Michael Lynne ως εταιρεία διανομής ταινιών, αλλά αργότερα μετατράπηκε σε ανεξάρτητη εταιρεία παραγωγής. Η συμφωνία με την οποία η New Line Cinema έγινε θυγατρική της Time Warner  υπογράφηκε το 1996, ενώ  το 2008 συγχωνεύθηκε με τη Warner Bros.

Το στούντιο έχει το ψευδώνυμο «Το Σπίτι που Έχτισε ο Φρέντυ» λόγω της επιτυχίας της σειράς ταινιών *[[Εφιάλτης στο Δρόμο με τις Λεύκες]]*. Ωστόσο, η κινηματογραφική μεταφορά της τριλογίας του *[[Ο Άρχοντας των Δαχτυλιδιών (σειρά ταινιών)|Άρχοντα των Δαχτυλιδιών]]* είχε σημαντική εμπορική επιτυχία και ήταν η επικερδέστερη για τη New Line Cinema.

## Παραπομπές


## Εξωτερικοί σύνδεσμοι
*Επίσημη ιστοσελίδα
*New Line 40th Anniversary interview with Michael Lynne and Robert Shaye on Charlie Rose

Κατηγορία:Εταιρίες παραγωγής ταινιών των Ηνωμένων Πολιτειών
Κατηγορία:Εταιρείες διανομής ταινιών των Ηνωμένων Πολιτειών
Κίτρινη κάρτα

thumb|right|250px|Διαιτητής με κίτρινη κάρτα σε ποδοσφαιρικό αγώνα.
Την **κίτρινη κάρτα** τη συναντάμε κυρίως στο Ποδόσφαιρο. Ο διαιτητής έχει και την κίτρινη και την κόκκινη κάρτα. 'Όταν ο διαιτητής υποδείξει κίτρινη κάρτα σε έναν παίκτη, αυτό σημαίνει πως ο συγκεκριμένος παίκτης έχει σαφώς παραβιάσει κάποιον από τους κανόνες Ποδοσφαίρου. Επίσης η κίτρινη κάρτα δίνεται σε περίπτωση που ένας παίκτης δεν σεβαστεί τους αντίπαλους παίκτες, τους συμπαίκτες, το διαιτητή, τους θεατές και οποιονδήποτε άλλο και γενικότερα παραβλέποντας το *fair play*. Μεταφορικά, η κίτρινη κάρτα θα μπορούσε να θεωρηθεί ως μια προειδοποίηση. Δύο κίτρινες κάρτες αντιστοιχούν σε μία κόκκινη, δηλαδή την αποχώρηση του παίκτη από τον αγωνιστικό χώρο. 

Στο πρωτάθλημα οι κίτρινες κάρτες λειτουργούν αθροιστικά. Έτσι εάν κάποιος παίχτης πάρει 4 κίτρινες κάρτες κατά τη διάρκεια του πρωταθλήματος, χωρίς να μεσολαβήσει κάποια αποβολή τότε ο παίχτης σύμφωνα με τους κανόνες πρέπει να επιλέξει να μην αγωνιστεί σε 1 από τους 4  επόμενους αγώνες τις ομάδος που συμμετέχει.  

## Παράξενα

*Ο παίκτης μς τις περισσότερες κίτρινες κάρτες σε Euro, είναι ο Γιώργος Καραγκούνης (8)
*Ο Αγώνας με τις περισσότερες κίτρινες κάρτες στον κόσμο, είναι ο αγώνας **Ολλανδία-Πορτογαλία** (16) για το Μουντιάλ του 2006.

## Δείτε επίσης

*Οφσάιντ
*Κόρνερ
*Πέναλτι
*Αποβολή

Κατηγορία:Ορολογία ποδοσφαίρου
Touchstone Pictures

Η **Touchstone Pictures** ήταν μια αμερικανική ετικέτα ταινιών, που ιδρύθηκε και ανήκε στον όμιλο της Walt Disney Company. Εμφανίστηκε το 1984 με στόχο να παράγει ταινίες με πιο ώριμα και σκοτεινά θέματα από τις κλασικές ταινίες της Disney. Η Touchstone Pictures δεν ήταν ξεχωριστή εταιρεία, αλλά πίσω από αυτή υπήρχαν οι Walt Disney Motion Pictures Group και η Walt Disney Pictures and Television. 

Το 2011, η Walt Disney Motion Pictures Group σύναψε συμφωνία 5 ετών με τη DreamWorks ώστε ταινίες της δεύτερης να κυκλοφορούν με την ετικέτα της Touchstone Pictures. Η συμφωνία κράτησε μέχρι το 2016.

Το λογότυπο της ήταν ένας μπλε κύκλος μ' έναν κίτρινο κεραυνό και το κείμενο [TOUCHSTONE PICTURES].

Γνωστές ταινίες που είχαν κυκλοφορήσει με αυτή την ετικέτα είναι οι ταινίες "Pretty Woman", "The Insider", "Ποιος παγίδεψε τον Ρότζερ Ράμπιτ;" και "Καλημέρα Βιετνάμ", ενώ η ταινία με τη μεγαλύτερη εμπορική επιτυχία που κυκλοφόρησε με την ετικέτα της ήταν η ταινία "Armageddon".   

Η εταιρία έκλεισε το 2016, και αυτό είχε ως συνέπεια, ως προς το περιεχόμενο της, να συγχωνευτεί με την Walt Disney Pictures, την 20th Century Studios, και την Searchlight Pictures.

## Εξωτερικοί σύνδεσμοι
*Official website


Κατηγορία:Θυγατρικές της The Walt Disney Company
Κατηγορία:Κινηματογραφικές εταιρίες παραγωγής
Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Συστημική ψυχοθεραπεία

**Συστημική ψυχοθεραπεία** ονομάζεται η ψυχολογική προσέγγιση κατά την οποία το άτομο αναλύεται στο πλαίσιο (περιβάλλον) στο οποίο ανήκει, σε οικογενειακό, εργασιακό, κοινωνικό και πολιτιστικό επίπεδο.

Η συστημική θεραπεία έχει τις ρίζες της στην οικογενειακή θεραπεία. Συγκεκριμένα, οι ρίζες της ξεκινούν από τη Σχολή του Μιλάνου της Μάρα Σελβίνι Παλατσόλι, αλλά προέρχεται επίσης από τη δουλειά των Σαλβαντόρ Μινούτσιν, Μάρεϊ Μπόουεν, Ιβάν Ναγκί, και των Βιρτζίνια Σάτιρ και Τζέι Χάλεϊ του Ινστιτούτου Ψυχικής Έρευνας του Πάλο Άλτο. Αυτές οι πρώιμες σχολές οικογενειακής θεραπείας παρουσίασαν θεραπευτικές προσαρμογές σε ένα μεγαλύτερο διεπιστημονικό τομέα της θεωρίας συστημάτων που αρχικά είχε εφαρμοστεί στα πεδία της βιολογίας και της φυσιολογίας.

## Παραπομπές


Κατηγορία:Εφαρμοσμένη ψυχολογία
Αθανάσιος Καρπενησιώτης

300px|μικρογραφία|δεξιά|Ο Αθανάσιος Καρπενησιώτης μάχεται. Έγχρωμη λιθογραφία. Peter Von Hess.
μικρογραφία|Γιάννης Αδαμάκης, Θανάσης Καρπενησιώτης, Αθήνα 2020, Ακρυλικό σε καμβά, 50 Χ 70 εκ., Ιδιωτική Συλλογή.
Ο **Αθανάσιος Καρπενησιώτης** ή **Αγραφιώτης** (πραγματικό όνομα: **Αθανάσιος Φουλλίδας** ή **Φούρλας**) (Άγιος Ανδρέας Ευρυτανίας, 1780 - Όχθες ποταμού Προύθου στο Σκουλένι, Μολδαβία, 17 Ιουνίου 1821) ήταν Έλληνας αγωνιστής της Επανάστασης του 1821. Πολέμησε στον Ρωσοτουρκικό πόλεμο, τιμήθηκε με το μετάλλιο του Αγίου Βλαδίμηρου και προάχθηκε μέχρι τον βαθμό του συνταγματάρχη. Στην Ελληνική επανάσταση του 1821 οδήγησε τους Έλληνες στη μάχη του Γαλατσίου και του Σκουλενίου, όπου και έπεσε ηρωικά. 

## Βιογραφία
Ό Αθανάσιος Καρπενησιώτης γεννήθηκε στον Άγιο Ανδρέα Καρπενησίου το 1780. Το οικογενειακό όνομά του ήταν Φουλλίδας ή Φούρλας. Έφυγε μικρός (12ετής) για την Πόλη, όπου δούλεψε στην αρχή ως "τουφεξής" (επιδιορθωτής όπλων). Αργότερα εγκαταστάθηκε στο Ιάσιο της Μολδαβίας, όπου ασχολήθηκε με την ενοικίαση κτημάτων. Με την έκρηξη του Ρωσοτουρκικού πολέμου τον Δεκέμβριο του 1806, ο Καρπενησιώτης προσχώρησε στον ρωσικό στρατό, στους καταλόγους του οποίου αναφέρεται με το βαθμό του χιλίαρχου, δηλ. του λοχαγού. Πριν τελειώσει ο Ρωσοτουρκικός πόλεμος, το 1810, ο Καρπενησιώτης, προήχθη στο βαθμό του συνταγματάρχη και του απονεμήθηκε το παράσημο του Αγίου Βλαδίμηρου. Με το τέλος του ρωσοτουρκικού πολέμου, που σφραγίστηκε με την υπογραφή της Συνθήκης του Βουκουρεστίου το 1812, τα ρωσικά στρατεύματα αποσύρθηκαν από τις ηγεμονίες. Ο Καρπενησιώτης έγινε καπετάνιος στη φρουρά του οσποδάρου Μιχαήλ Βόδα. Παράλληλα ασχολήθηκε με την ενοικίαση κτημάτων και την καλλιέργεια δημητριακών, δημιουργώντας μεγάλη περιουσία. Αυτό τού επέτρεψε να κάνει δωρεές στην ιδιαίτερη πατρίδα του.

Μυήθηκε στη Φιλική Εταιρία το 1818 από τον αρχιμανδρίτη Λουκά Λεονταρίτη. Όταν στις 5 Μαρτίου 1821 ο Αλέξανδρος Υψηλάντης διαβαίνει τον Προύθο, υψώνοντας τη σημαία της Επανάστασης και μπαίνει στο Ιάσιο, ο Καρπενησιώτης τάχθηκε κάτω από τις διαταγές του. Στις 1 του Μάη του 1821 στο Γαλάτσι της Μολδοβλαχίας έδωσε την πρώτη πραγματική μάχη ανάμεσα στις δυνάμεις της Φιλικής Εταιρίας και των στρατευμάτων της Οθωμανικής Αυτοκρατορίας (βλ. Μάχη του Γαλατσίου). Στις 17 Ιουνίου του 1821, έπεσε ηρωικά στο Σκουλένι, σε μια από τις 2 τελευταίες μάχες στη Μολδαβία (βλ Μάχη του Σκουλενίου).

Όπως γράφει ο Απόστολος Ε. Βακαλόπουλος «*Όπως ο ηρωισμός των ιερολοχιτών αποκαθαίρει το δράμα των επιχειρήσεων στη [[Βλαχία]] με έντιμο τέλος, έτσι και η αυτοθυσία του Αθαν. Καρπενησιώτη στο Σκουλένι (17 Ιουνίου) καθώς και του Γεωργάκη Ολυμπίου και του Γιάννη Φαρμάκη στη μονή του Σέκου (Σεπτέμβριος 1821) δίνουν ένα λαμπρό τέλος στους αγώνες τής Μολδαβίας*».

## Αναφορές


## Πηγές

* 

Κατηγορία:Οπλαρχηγοί του 1821
Κατηγορία:Έλληνες μέλη της Φιλικής Εταιρείας
Δημήτριος Γουβέλης

Ο **Δημήτριος Γουβέλης** ήταν Έλληνας αγωνιστής της Επανάστασης του 1821 και πληρεξούσιος της Εθνοσυνέλευσης. 
## Πηγές
*

Κατηγορία:Αγωνιστές του 1821
Κατηγορία:Έλληνες πληρεξούσιοι
Υλίκη Εύβοιας

Η **Υλίκη** είναι μικρός πεδινός οικισμός της γεωγραφικής περιοχής της Στερεάς Ελλάδας, σε υψόμετρο 110 μέτρων, ενώ πολιτικά υπάγεται στο ηπειρωτικό τμήμα της Περιφερειακής Ενότητας Ευβοίας. 

## Γενικά στοιχεία
Η Υλίκη βρίσκεται βόρεια της Υλίκης και νοτιοδυτικά της Παραλίμνης, λίμνες οι οποίες είναι αρμοδιότητα του φορέα προστατευόμενων περιοχών Natura 2000 της Εύβοιας, 37 χλμ. δυτικά της Χαλκίδας, 30 χλμ. νοτιοδυτικά της Δροσιάς και 16 χλμ. νοτιοδυτικά των Λουκισίων. 

Σύμφωνα με το Πρόγραμμα Καλλικράτης, η Υλίκη, η Ανθηδόνα, τα Λουκίσια και τα Σκροπονέρια συναποτελούν την Κοινότητα Λουκισίων της Δημοτικής Ενότητας Ανθηδώνος του Δήμου Χαλκιδέων. Κατά την απογραφή του 2011 η Υλίκη είχε 33 μόνιμους κατοίκους.

Έως το 1955 ο οικισμός ονομαζόταν **Ούγγρα** και μετονομάστηκε σε Υλίκη με το ΦΕΚ 54/Α/05.03.1955.

## Αξιοθέατα

### Αρχαιολογικοί Χώροι

* Φράγκικος Πύργος ()
* Ερείπια πόλης της Πρωτοελλαδικής Εποχής
* Ερείπια αρχαίων οικισμών
* Ερείπια αρχαίων νεκροταφείων (δίπλα στην Παραλίμνη)

## Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:900 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:130
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:40   mark:(line,white) align:center
  bar:1879 from:start till:54 text:"54"
  bar:1889 from:start till:128 text:"128"
  bar:1896 from: start till:71 text:"71"
  bar:1907 from: start till:14 text:"14"
  bar:1920 from: start till:110 text:"110"
  bar:1928 from: start till:31 text:"31"
  bar:1951 from:start till:71 text:"71"
  bar:1961 from: start till:70 text:"70"
  bar:1971 from: start till:34 text:"34"
  bar:1981 from: start till:51 text:"51"
  bar:1991 from: start till:34 text:"34"
  bar:2001 from: start till:39 text:"39"
  bar:2011 from: start till:33 text:"33"


## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Τούλκας

Ο **Τούλκας** (Tulkas) είναι Άινου,θεϊκό πνεύμα του φανταστικού κόσμου που δημιούργησε ο Άγγλος συγγραφέας Τζον Ρόναλντ Ρούελ Τόλκιν.

Ο Τούλκας συμπεριλαμβάνεται ανάμεσα στους Βάλαρ, τους ισχυρότερους Άινουρ. Είναι ο μεγαλύτερος σε δύναμη και έργα αντρειοσύνης, χαίρεται να παλεύει και να παραβγαίνει στη δύναμη. Δεν έχει όπλα και πολεμούσε με τα χέρια του. Έχει ξανθά μαλλιά και κόκκινη επιδερμίδα. Γυναίκα του είναι η Νέσσα, η αδερφή του Όρομε.

Αρχικά ο Τούλκας, δεν ήταν ανάμεσα στους Άινουρ που κατέβηκαν στην Άρντα. Αλλά όταν άκουσε ότι γινόταν μάχη ανάμεσα στους Βάλαρ και τον Μέλκορ ήρθε στην Άρντα και ο Μέλκορ τράπηκε σε φυγή μπροστά στο θυμό του. Έπειτα μαζί με τον Άουλε βοήθησαν στην αποκατάσταση των έργων που είχε καταστρέψει ο Μέλκορ. Οι Βάλαρ διοργάνωσαν μια μεγάλη γιορτή μετά τη νίκη τους, κατά τη διάρκεια της οποίας ο Τούλκας παντρεύτηκε την Νέσσα. Ο Μέλκορ όμως βρήκε την ευκαιρία και επέστρεψε στην Άρντα και έφτιαξε το οχυρό του Ουτούμνο  και κρύφτηκε μέσα,πριν τον προλάβει ο Τούλκας. Λίγο πριν ξυπνήσουν τα Ξωτικά οι Βάλαρ έκαναν συμβούλιο για το αν πρέπει να κάνουν πόλεμο εναντίον του Μέλκορ, για να τα προστατέψουν. Ο Τούλκας, μαζί με άλλους Βάλαρ, ήταν υπέρ του πολέμου. Τελικά έγινε πόλεμος ο οποίος κράτησε αρκετά χρόνια και στην τελική μάχη όταν το Ουτούμνο έπεσε επιτέλους. Μέσα στο Ουτούμνο ο Τόυλκας πάλεψε με τον Μέλκορ και τον νίκησε ρίχνοντας τον κάτω. Και ο Μέλκορ φυλακίστηκε. Μετά από πολλά χρόνια, αφού ο Μέλκορ αφέθηκε ελεύθερος, κατέστρεψε τα Βάλινορ και στη συνέχεια έφυγε για την Μέση Γη με την Ουνγκόλιαντ. Τότε ο Τούλκας τον κυνήγησε μαζί με τον Όρομε, χωρίς επιτυχία όμως.

Κατηγορία:Το Σιλμαρίλλιον (χαρακτήρες)
Νέσσα

Η **Νέσσα** (Nessa) είναι Άινου, θεϊκό πνεύμα του φανταστικού κόσμου που δημιούργησε ο Άγγλος συγγραφέας Τζον Ρόναλντ Ρούελ Τόλκιν.

Ανήκει στους Βάλαρ, τους ισχυρότερους των Άινουρ. Είναι αδερφή του Όρομε και γυναίκα του Τούλκας. Είναι πολύ γρήγορη και αρκετά ευλίγιστη. Ακόμα, της αρέσουν τα δάση και τα ελάφια, καθως και να χορεύει.

Κατηγορία:Το Σιλμαρίλλιον (χαρακτήρες)
Δίδια Κλάρα

Η **Δίδια Κλάρα** (γεννημένη περ. 153) ήταν κόρη και μοναδικό τέκνο του Ρωμαίου αυτοκράτορα Δίδιου Ιουλιανού και της Μανλίας Σκαντίλλας. Γεννήθηκε και μεγάλωσε στη Ρώμη.
Όταν ο Δίδιος Ιουλιανός ανακηρύχτηκε «Αύγουστος» αγοράζοντας το Ρωμαϊκό θρόνο σε δημοπρασία της Πραιτωριανής Φρουράς το 193, η γυναίκα και η κόρη του έλαβαν επίσης τον τίτλο της «Αυγούστας». Η Δίδια Κλάρα ήταν διάσημη ως μια από τις πιο όμορφες γυναίκες της Ρώμης, αλλά δεν ξέρουμε σχεδόν τίποτα άλλο για τη ζωή ή την προσωπικότητά της. Όταν ήταν νεαρή αρραβωνιάστηκε έναν ξάδελφό της, αλλά το 193 παντρεύτηκε τον Σέξτο Κορνίλιο Ρεπεντίνο, που ήταν prefect της Ρώμης κατά τη διάρκεια της σύντομης διακυβέρνησης του πεθερού του. Όταν ο Δίδιος Ιουλιανός πέθανε, ο νέος αυτοκράτορας Σεπτίμιος Σεβήρος της αφαίρεσε τον τίτλο της Αυγούστας. Μέσα σε λίγους μήνες η μητέρα της πέθανε, αλλά η ίδια έζησε, χωρίς να γνωρίζουμε περαιτέρω λεπτομέρειες γι’αυτήν. 

## Πηγές
* https://web.archive.org/web/20070405224446/http://www.ancientlibrary.com/smith-bio/0769.html.
* https://web.archive.org/web/20060511154451/http://www.ancientlibrary.com/smith-bio/1761.html.
* http://www.forumancientcoins.com/Numiswiki/view.ask?key=Didia%20Clara.
## Εξωτερικοί σύνδεσμοι
* Κέρματα με τη μορφή της Δίδιας Κλάρας

Κατηγορία:Γυναίκες στην Αρχαία Ρώμη
Ρεπεντίνος

Ο **Σέξτος Κορνίλιος Ρεπεντίνος** ήταν Ρωμαίος πολιτικός που έζησε τον 2ο αιώνα. Ο πατέρας του ήταν Κυαίστωρας και επικεφαλής της Πραιτωριανής Φρουράς κατά τη διάρκεια της αυτοκρατορίας του Αντωνίνου Πίου (138-161) και του Μάρκου Αυρήλιου (161-180). Αυτός και ο πατέρας του κατάγονταν από το Σκίλλιο, μια αρχαία πόλη κοντά στην Καρχηδόνα της Αφρικής (σημερινή Τυνησία). Γύρω στα 188 έγινε κυβερνήτης της Λουζιτανίας και το 193 παντρεύτηκε την κόρη του αυτοκράτορα Δίδιου Ιουλιανού. Την εποχή εκείνη ήταν prefect της Ρώμης. Μετά το θάνατο των πεθερικών του τον Ιούνιο/Ιούλιο του 193, οι τύχες του ίδιου και της γυναίκας του χάθηκαν. 

## Πηγές
 *Prosopographia Imperii Romani

Κατηγορία:Ρωμαίοι πολιτικοί
Άνδειρα

Η **Άνδειρα**, ή **Άνδιρα** ήταν αρχαία ελληνική πόλη της Μυσίας. Βρισκόταν κοντά στη Σκήψιν και την Πιονία.

Παρά την πόλη αυτή βρισκόταν στην αρχαιότητα σπουδαία μεταλλεία για τα οποία ο Στράβων αναφέρει μεταξύ άλλων: "*έστι δε λίθος περί τα Άνδειρα, ος καιόμενος σίδηρος γίνεται είτα μετά γης τινός καμίνευσης αποστάζει ψευδάργυρον. η προσλαβούσα χαλκόν το καλούμενον γίνεται κράμα ό τινες ορείχαλκον καλούσι*".

Στην Άνδειρα λατρευόταν ιδιαίτερα η μητέρα των θεών, η θεά Κυβέλη καλούμενη "*Ανδιρηνή*" προς τιμή της οποίας υπήρχε σπουδαίο ιερό με άλσος και σε απόσταση 130 σταδίων υπόγειο άντρο αυτής.

## Πηγές
* "Μεγάλη Ελληνική Εγκυκλοπαίδεια" τομ.Δ΄, σελ.625.

Κατηγορία:Αρχαίες πόλεις της Μυσίας
Ιωάννης Ξιφιλίνος (μοναχός)

Ο **Ιωάννης Ξιφιλίνος**, επιτομιστής του Δίωνα Κάσσιου, έζησε στην Κωνσταντινούπολη στο δεύτερο μισό του 11 αιώνα. Ήταν μοναχός και ανιψιός του Οικουμενικού Πατριάρχη Ιωάννη Η΄ Ξιφιλίνου, διάσημου θεολόγου. 
Η επιτομή του Δίωνα ετοιμάστηκε κατ’ εντολή του Μιχαήλ Ζ' (1071-1078) αλλά είναι δυστυχώς ελλιπής. Αποτελείται από τα βιβλία 36-80, και αφορά στην περίοδο από τον Πομπήιο και τον Καίσαρα έως τον Σεβήρο Αλέξανδρο. Στο βιβλίο 70, τα κεφάλαια για τους αυτοκράτορες Αντωνίνο Πίο και τα πρώτα χρόνια του Μάρκου Αυρήλιου λείπουν, ενώ στα βιβλία 78 και 79 ο Ξιφιλίνος θα πρέπει να χρησιμοποίησε κουτσουρεμένα αντίγραφα του αυθεντικού κειμένου. Ο Ξιφιλίνος διαίρεσε το έργο του σε τμήματα που το καθένα εξιστορεί τις ζωές Ρωμαίων αυτοκρατόρων. Παρέλειψε τα ονόματα των Υπάτων και μερικές φορές άλλαξε ή βελτίωσε το αυθεντικό. Η επιτομή του αποτελεί βασική πηγή της χαμένης ιστορίας του Δίωνα Κάσσιου. 

## Πηγές
*Reimar's edition of *Dio Cassius*, ii. (Αγγλικά)
*Melber's Dio in Teubner series (Αγγλικά) 
*Wachsmuth, *Einleitung in das Studium der alten Geschichte* (1895) (Γερμανικά)
*Christ, *Geschichte der griechischen Litteratur* (1808) (Γερμανικά)

Κατηγορία:Βυζαντινοί ιστορικοί
Κατηγορία:Βυζαντινοί του 11ου αιώνα
Κύπελλο Εθνών Αφρικής 1957

Το Κύπελλο Εθνών Αφρικής του **1957** ήταν η πρώτη διοργάνωση του ποδοσφαιρικού κυπέλλου της Αφρικής. Έγινε στο Σουδάν από τις 10 έως τις 16 Φεβρουαρίου του 1957 και συμμετείχαν τέσσερις χώρες: το Σουδάν, η Αίγυπτος, η Αιθιοπία και η Νότια Αφρική που αποσύρθηκε τελικά. 

Στον τελικό συμμετείχε η Αίγυπτος και η Αιθιοπία με τους πρώτους να επικρατούν με 4 - 0.

## Ομάδες
22px|border|link= Σουδάν (διοργανωτής)
22px|border|link= Αίγυπτος
22px|border|link= Αιθιοπία
22px|border|link= Νότια Αφρική (αποσύρθηκε)

## Ημιτελικοί

----

## Τελικός

## Σκόρερ
### 5 Τέρματα
* 22px Mohamed Ad-Diba
### 1 Τέρμα
* 22px Raafat Ateya
* 22px Seddik Manzul

## Πηγή
* http://en.wikipedia.org/wiki/1957_Africa_Cup_of_Nations

## Παραπομπή


Κύπελλο Εθνών Αφρικής
Κύπελλο Εθνών Αφρικής
Ουσίποι

Οι **Ουσίποι** ήταν αρχαίος γερμανικός λαός της περιοχής ανατολικά του Ρήνου (στην εκτός Ρωμαϊκής αυτοκρατορίας Γερμανία), πιθανότατα μεταξύ των κοιλάδων των ποταμών Λαν και Ζιγκ. Αναφέρονται στα *Γεωγραφικά* του Στράβωνα,, στη *Γεωγραφία* του Πτολεμαίου και στη *Γερμανία* του Τάκιτου (κεφ. 32) ως γείτονες άλλων γερμανικών φυλών όπως οι Χάττοι και οι Τεντερίτες, τον 1ο αιώνα μ.Χ.
Η πιο διάσημη αναφορά στους Ουσίπους είναι στον *Αγρικόλα* του Τάκιτου (κεφ. 28), όπου ο ιστορικός μας λέει ότι Ουσίποι που είχαν καταταγεί στο Ρωμαϊκό στρατό υπό τον στρατηγό Γναίο Ιούλιο Αγρικόλα λιποτάκτησαν κατά τη διάρκεια εκστρατείας έναντι των Βρετανών (δυτικές και βόρειες ακτές της Βρετανίας) περί το 82. Οι Ουσίποι σκότωσαν τον Ρωμαίο εκατόνταρχο και τους στρατιώτες που τους εκπαίδευαν, κατόπιν έκλεψαν τρία καράβια και έπλευσαν παράλληλα προς τις βόρειες ακτές της Βρετανίας. Αντιμετώπισαν όμως δυσκολίες και έλλειψη τροφίμων και κατέφυγαν στον κανιβαλισμό. Τελικά κατέληξαν στη γη των Σουηβών, όπου αρκετοί πιάστηκαν από τους ντόπιους λαούς. Άλλα τμήματα πιάστηκαν από τους Φρίσιους και οι επιζώντες πουλήθηκαν σκλάβοι, μπορώντας έτσι να εξιστορίσουν τα γεγονότα. Ο Δίων Κάσσιος αναφέρει μια παρόμοια (αν και σύντομη) ιστορία, αλλά τοποθετεί τα γεγονότα σε προηγούμενα έτη. 
Είναι πιθανό οι Ουσίποι να ήταν συνώνυμοι των Ουσιπιτών, επίσης γερμανικού λαού, που είχαν δεχθεί επίθεση από τον Ιούλιο Καίσαρα το 55 π.Χ..

## Παραπομπές


## Πηγές
* Tacitus, **

## Εξωτερικοί σύνδεσμοι
* 

Κατηγορία:Προρωμαϊκή Εποχή του Σιδήρου
Κατηγορία:Στρατιωτική ιστορία της Ρωμαϊκής Βρετανίας
Κατηγορία:Πρώιμοι γερμανικοί λαοί
Κατηγορία:Φράγκοι
Κατηγορία:Κανιβαλισμός στην Ευρώπη
Μανλία Σκαντίλλα

Η **Μανλία Σκαντίλλα** ήταν Ρωμαία που έζησε τον 2ο αιώνα μ.Χ. Υπήρξε για λίγο αυτοκράτειρα με τον συζύγό της Δίδιο Ιουλιανό. Το όνομά της υποδεικνύει ότι ήταν μέλος του γένους των Μανλία, πράγμα που αν είναι ορθό, σημαίνει πως είχε λαμπρή πατρίκια καταγωγή. Εναλλακτικά, ενδέχεται να ήταν απόγονος κάποιου απελευθερωμένου σκλάβου του γένους αυτού. 
Η Μανλία παντρεύτηκε τον Ιουλιανό πριν την άνοδό του στο θρόνο. Γύρω στα 153 γέννησε την κόρη τους Δίδια Κλάρα, που ήταν γνωστή για την ομορφιά της. Φαίνεται πως η ίδια η Μανλία ήταν άσχημη, λόγω κάποιας παραμόρφωσης. 
Στη Μανλία και τη Δίδια απονεμήθη ο τίτλος «Αυγούστα» από τη Γερουσία στις 28 Μαρτίου 193. Διατήρησε το προνόμιο αυτό μόνο για τρεις μήνες καθώς ο Ιουλιανός σκοτώθηκε την 1 Ιουνίου 193. Ο νέος αυτοκράτορας Σεπτίμιος Σεβήρος της αφαίρεσε τον τίτλο αλλά έδωσε σε αυτή και την κόρη της το πτώμα του Ιουλιανού για ταφή. Οι δυο γυναίκες έθαψαν τον Ιουλιανό σε κοινοτάφειο του πεθερού της έξω από τη Ρώμη. Η Μανλία πέθανε λίγο αργότερα. 

## Πηγές
*Forum Ancient Coins - Manlia Scantilla
*Roman coinage of Manlia Scantilla

Κατηγορία:Γυναίκες στην Αρχαία Ρώμη
Κατηγορία:Ρωμαίες Αυτοκράτειρες
Χένρι Ένφιλντ Ρόσκο

Ο **Χένρι Ένφιλντ Ρόσκο** (7 Ιανουαρίου 1833 - 18 Δεκεμβρίου 1915), ήταν Άγγλος χημικός. Έγινε γνωστός για τις εργασίες του στις οποίες ασχολήθηκε με το βανάδιο και τη φωτοχημεία.

## Ζωή και Εργασία
Ο Χένρι Ρόσκο γεννήθηκε τον Ιανουάριο του 1833 στο Λονδίνο της Αγγλίας. Ο πατέρας του είχε το ίδιο όνομα, δηλαδή Χένρι Ένφιλντ Ρόσκο, γεννήθηκε το 1800 και πέθανε σε ηλικία μόλις 36 ετών το 1836. Έγραψε βιογραφίες για τους κοντινούς του συγγενείς, τον πατέρα του, τον παππού του, Γουίλιαμ Ρόσκο ο οποίος ήταν συγγραφέας, και για τον εξάδελφό του, Στάνλει Γκίμπονς. 

Ο Ρόσκο στα χρόνια της μαθητείας του, παρακολουθούσε μαθήματα στο Ινστιτούτο Αρένων στο Λίβερπουλ και στο Πανεπιστήμιο του Λονδίνου. Ολοκληρώνοντας τις σπουδές του, μετανάστευσε στη Γερμανία, όπου συνάντησε τον γνωστό χημικό Ρόμπερτ Μπούνσεν στη Χαϊδελβέργη. Μετά το τέλος της συνεργασίας που είχε με τον φίλο του Μπούνσεν επέστρεψε στην πατρίδα του το 1857, διδάσκοντας στο Κολέγιο Όουεν στο Μάντσεστερ μέχρι το 1886, ενώ αργότερα πήγε στο Πανεπιστήμιο Βικτόρια. 

Το 1896 έγινε μέρος του προσωπικού στο πανεπιστήμιο του Λονδίνου. Παρέμεινε μέχρι και το 1902, όπου και έδειξε το ενδιαφέρον του για τη φωτοχημεία.

## Παραπομπές


Κατηγορία:Άγγλοι χημικοί
Κατηγορία:Χημικοί του 20ού αιώνα
Κατηγορία:Χημικοί του 19ου αιώνα
Κυβέρνηση Ελευθερίου Βενιζέλου 1924

Η **Κυβέρνηση Ελευθερίου Βενιζέλου 1924** (Ιανουάριος - Φεβρουάριος 1924) ανέλαβε τη διακυβέρνηση της χώρας, μετά τη νίκη του κόμματος των Φιλελευθέρων στις εκλογές της 16ης Δεκεμβρίου 1923.
Με την έναρξη των εργασιών της νέας Βουλής, που προέκυψε από τις εκλογές, ο στρατηγός Πλαστήρας κατέθεσε την εξουσία του στην Εθνοσυνέλευση και αποσύρθηκε από την ενεργό πολιτική. 
Στις 4 Ιανουαρίου 1924, ο Ελευθέριος Βενιζέλος επέστρεψε, ύστερα από μακρόχρονη απουσία από την Ελλάδα, και κατ' αρχήν - αρνούμενος να δεχτεί την πρωθυπουργία - δέχτηκε την τιμητική θέση του Προέδρου της Βουλής, που του πρόσφερε η Δ' Εθνοσυνέλευση.  Μερικές ημέρες αργότερα, αποφάσισε να αναλάβει την ηγεσία της νέας κυβέρνησης, και, στις 11 Ιανουαρίου, ορκίστηκε πρωθυπουργός.

Ο Ελευθέριος Βενιζέλος, στο πρώτο υπουργικό συμβούλιο, δήλωσε πως η ανάμειξή του στα πολιτικά πράγματα ήταν προσωρινή και πως ο σχηματισμός της κυβέρνησης αποσκοπούσε στην αποκατάσταση χρηστής διοίκησης, όπως την περίοδο 1910-1915. Η κυβέρνηση όμως δε μπόρεσε να εφαρμόσει κανένα από τα σχέδιά της, μια που η αντιπαράθεση του Βενιζέλου με τον Αλέξανδρο Παπαναστασίου, σχετικά με το «Πολιτειακό» (ο Βενιζέλος ήταν υπέρ της Συνταγματικής Βασιλείας, ενώ ο Παπαναστασίου υπέρ της Αβασίλευτης Δημοκρατίας), και η επικράτηση των απόψεων του τελευταίου στο Νομοθετικό σώμα, τον οδήγησαν σε παραίτηση και σε ακόμα μία αποχώρηση από τη χώρα.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*):  Ελευθέριος Βενιζέλος

* *«Επί των Εξωτερικών υπουργός»*: Γεώργιος Ρούσσος (υπουργός)
* *«Επί της Δικαιοσύνης υπουργός»*: Γεώργιος Καφαντάρης
* *«Επί των Εσωτερικών υπουργός»*: Θεμιστοκλής Σοφούλης
* *«Επί των Εκκλησιαστικών και της Δημοσίας εκπαιδεύσεως υπουργός»*: Ιωάννης Βαλαλάς
* *«Επί των Οικονομικών υπουργός»*: Ανδρέας Μιχαλακόπουλος
* *«Επί της Εθνικής Οικονομίας υπουργός»* : Κωνσταντίνος Σπυρίδης
* *«Επί των Δημοσίων Συγκοινωνιών υπουργός»*: Εμμανουήλ Τσουδερός
* *«Επί της Γεωργίας και Δημοσίων κτημάτων υπουργός»* : Αλέξανδρος Μυλωνάς
* *«Επί της  Υγιεινής, Προνοίας, και Αντιλήψεως υπουργός»* : Απόστολος Δοξιάδης
* *«Επί των Στρατιωτικών υπουργός»*:  Κωνσταντίνος Γόντικας
* *«Επί των Ναυτικών υπουργός»*: Ιωάννης Καναβός

## Παραπομπές


1924 01
Κατηγορία:1924
1